Беренче Сәләй Вагыйзов укулары узды

	7 ноябрьдә Габдулла Тукай исемендәге Арча педагогия көллиятендә татар Әлифбасы авторы Сәләй Гатат улы Вагыйзовның 115 еллыгына багышланган I Республикакүләм Вагыйзов укулары үткәрелде. 	 Педагог, галим, методист, кырыклап методик дәреслекләр, фәнни хезмәтләр, башлангыч сыйныфлар өчен методик кулланмалар авторы, Татарстанның атказанган укытучысы, Россиянең халык мәгарифе отличнигы, Каюм Насыйри премиясе лауреаты, К.Д. Ушинский медале иясе Сәләй Вагыйзовның исемен таныту, педагогик, методик мирасын саклау һәм үстерү максатыннан оештырылган әлеге чарада Татарстан Республикасы Мәгариф һәм фән министрлыгы вә¬килләре, Татарстан Республикасы мәгарифне үстерү институты, Казан (Идел буе) федераль университеты, Уфа фән һәм технологияләр уни-верситетының Стәрлетамак филиалы галимнәре, Самара өлкәсе делегациясе, ур¬та һө¬нәри, төп гомуми һәм мәк¬тәпкәчә белем бирү оешмалары педагоглары һәм студентлар катнашты. Конференция кысаларында пленар һәм секция утырышлары узды, катнашучылар С.Г. Вагыйзовның педа¬гогик һәм методик мирасы турында фикер алыштылар, Әлифбаның тарихи әһәмиятен дәлилләделәр. 
	Нурания АБЗАЛОВА	
Бердәмлек

	№ --- | 04.12.2023	


